23. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 141241/1448 της 31 Οκτ./7 Δεκ.  1979 (ΦΕΚ Β΄ 1095) Περί ενταλματοποιήσεως δαπανών προς τακτοποίηση προκαταβολών, χορηγηθεισών για την επιστροφή του 70% των δικαιωμάτων εξαγωγέων και αποκατάσταση της πάγιας προκαταβολής. Έχοντας υπόψη: 1.Τις διατάξεις του Νόμ. 2861/54 «περί μέτρων ενισχύσεως εξαγωγής βιομηχανικών και άλλων εγχωρίων προϊόντων». 2.Τις διατάξεις του Ν.Δ. 226/69 «περί διασφαλίσεως ίσων όρων ανταγωνισμού για τα Ελληνικά προϊόντα» όπως τροποποιήθηκε και συμπληρώθηκε από το Ν.Δ. 849/71». 3.Τις διατάξεις του άρθρ. 5 του Ν.Δ. 4002/59 «περί λήψεως μέτρων προς ενίσχυση των επενδύσεων». 4.Την απόφασή μας αριθ. Δ. 633/257/24.6.78 «περί αμέσου επιστροφής του 70% των δασμών, λοιπών φόρων εισαγωγής, ως και της μέσης εκ τελών χαρτοσήμου επιβαρύνσεως που αναλογούν στα εξαγόμενα στην αλλοδαπή προϊόντα». 5.Την ανάγκη της εγκαίρου τακτοποιήσεως των χορηγουμένων προκαταβολών για την άμεση επιστροφή του 70% των δικαιωμάτων εξαγωγέων και αποκαταστάσεως της παγίας προκαταβολής. 6.Τις διατάξεις του αριθ. 26 του Ν.Δ. 321/69 «περί κώδικος Δημοσίου Λογιστικού», αποφασίζουμε: Εγκρίνουμε, η τακτοποίηση των χορηγουμένων προκαταβολών για την επιστροφή στους δικαιούχους εξαγωγείς του 70% των απαιτήσεών των, που προέρχονται από το δικαίωμα επιστροφής δασμών, λοιπών φόρων εισαγωγής και μέσης από τέλη χαρτοσήμου επιβαρύνσεως κατ’ εφαρμογήν των διατάξεων του Νόμ. 2861/54 και του Ν.Δ. 226/69 να ενεργείται με τακτικά χρηματικά εντάλματα πληρωμής βάσει προσωρινών δικαιολογητικών τα οποία ορίζονται ως ακολούθως: 1.Για την τακτοποίηση του 70% της προκαταβολής. α)Εκκαθαριστική κατάσταση της αρμοδίας Τελωνειακής Υπηρεσίας συντασσομένη για κάθε δικαιούχο εξαγωγέα χωριστά βάσει λογιστικού σημειώματος του ιδίου και θεωρημένη από το Διευθυντή της Υπηρεσίας. β)Εξοφλητική απόδειξη του δικαιούχου εξαγωγέα για την είσπραξη του ποσού της προκαταβολής του 70%. γ)Αποδεικτικό φορολογικής ενημερότητος του εξαγωγέα. δ)Υπεύθυνη δήλωση του άρθρ. 5 του Ν.Δ. 4002/59 του εξαγωγέα, περί του συνολικού ποσού των επιστρεπτέων δασμών και λοιπών επιβαρύνσεων, βάσει της οποίας έχει καταβληθεί σ’ αυτόν το 70% των απαιτήσεών του για την ανωτέρω αιτία από τον λογαριασμό της παγίας προκαταβολής. 2.Τα ανωτέρω δικαιολογητικά θα υποβάλλονται στις ΥΕΕ δι’ αναφοράς της Τελωνειακής Υπηρεσίας με συγκεντρωτική κατάσταση εις τριπλούν ή οποία θα περιλαμβάνει τις κάτωθι στήλες με τα εξής στοιχεία. α)Το ονοματεπώνυμο του εξαγωγέα. β)Τον αριθμό της αναφοράς. γ)Τον αριθμό της επιταγής. δ)Τον αριθμό του εκδιδομένου εκάστοτε συμψηφιστικού χρηματικού εντάλματος πληρωμής ο οποίος θα καταχωρείται εκ των υστέρων και ε)Το ποσό που καταβλήθηκε χωριστά για κάθε εξαγωγέα ως προκαταβολή του 70%. Μετά την έκδοση του εντάλματος πληρωμής η ΥΕΕ θα γνωστοποιεί στην τελωνειακή υπηρεσία τον αριθμό αυτού και θα ενημερώνει συγχρόνως την ανωτέρω κατάσταση την οποία θα τηρεί σε ειδικό φάκελλο. 3.Για την τακτοποίηση του υπολοίπου 30% της προκαταβολής, απαιτούνται τα εξής δικαιολογητικά: α)Όλα τα υπό των κειμένων διατάξεων προβλεπόμενα δικαιολογητικά πληρωμής απαιτήσεων, προερχομένων από επιστροφές δασμών, φόρων και τελών χαρτοσήμου. β)Κατάσταση οριστικής εκκαθαρίσεως συντασσομένη για κάθε δικαιούχο εξαγωγέα περιλαμβάνουσα, το πραγματικό εκκαθαρισθέν ποσό βάσει των υποβληθέντων δικαιολογητικών το ποσό που έλαβε ο εξαγωγέας ως προκαταβολή του 70% τον αριθμό του εκδοθέντος σχετικού εντάλματος και το υπόλοιπο ποσό που δικαιούται ο εξαγωγέας βάσει της οριστικής εκκαθαρίσεως. γ)Φωτοαντίγραφο της αρχικώς υποβληθείσης υπευθύνου δηλώσεως του εξαγωγέα. 4.Οι ΥΕΕ, βάσει των ανωτέρω δικαιολογητικών θα προέρχονται, στην οριστική εκκαθάριση και στην έκδοση συμψηφιστικού χρηματικού εντάλματος πληρωμής για το υπόλοιπο ποσό του 30% προς τακτοποίηση των χορηγουμένων πρ/βολών και αποκατάσταση της παγίας προκαταβολής, ελέγχοντας και συσχετίζοντας σε κάθε περίπτωση το πραγματικό εκκαθαρισθέν ποσό με το ποσό που έλαβε ο εξαγωγέας ως προκαταβολή του 70% και του δικαιουμένου υπολοίπου τοιούτου του 30% ανακοινώνοντας συγχρόνως τον αριθμό του εκδοθέντος χρηματικού εντάλματος εις την αρμοδίαν τελωνειακήν υπηρεσίαν για την ενημέρωση καταστάσεων. (Αντί για τη σελ. 458,15(α) Σελ. 458,15(β) Τεύχος Ζ21-Σελ. 131 Ατέλειες υπέρ της βιομηχανίας 30.Ζ.θ.22-23 